ai4bharat/Pralekha huggingface dataset:
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की कुल 217.68 करोड़ खुराक  दी गई
- पिछले 24 घंटों में 11,67,772 खुराक दी गई
- भारत में इस समय सक्रिय मामलों की संख्या 43,415
- सक्रिय मामले 0.10 प्रतिशत
- मरीजों के स्वस्थ होने की दर इस समय 98.72 प्रतिशत
- पिछले 24 घंटों में 4,688 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,40,00,298 हुई
- पिछले 24 घंटों में 4,129 नये मामले दर्ज
- दैनिक पॉजिटिविटी दर 2.51 प्रतिशत
- साप्ताहिक पॉजिटिविटी दर 1.61 प्रतिशत
- अब तक कुल 89.38 करोड़ जांच की जा चुकी हैं; पिछले 24 घंटों में 1,64,377 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
गृह मंत्रालय
केन्द्रीय गृहमंत्री ने राष्ट्रीय पुलिस स्मारक पर शहीदों को श्रद्धांजलि अर्पित की
‘इस दौरे ने मुझे देश सेवा करने के लिए अधिक प्रेरणा और ताकत दी है’ : अमित शाह
केन्द्रीय गृह मंत्री श्री अमित शाह ने आज नई दिल्ली में राष्ट्रीय पुलिस स्मारक पर जाकर शहीदों को श्रद्धांजलि अर्पित की। गृह मंत्रालय का कल पदभार संभालने के बाद राष्ट्रीय पुलिस स्मारक का श्री अमित शाह का यह पहला सार्वजनिक कार्यक्रम था।
इस अवसर पर केन्द्रीय गृह सचिव श्री राजीव गाबा, गुप्तचर ब्यूरो के निदेशक श्री राजीव जैन, केन्द्रीय सशस्त्र पुलिस बलों के महानिदेशक और अन्य वरिष्ठ अधिकारियों ने उनकी अगवानी की।
श्री अमित शाह ने स्वतंत्रता के बाद देश सेवा में पुलिस कर्मियों द्वारा किये गये बलिदान को याद करते हुए 30 फुट लम्बे शिलाखंड पर श्रद्धांजलि अर्पित की। इससे पहले गार्ड्स ने गृहमंत्री को सलामी दी।
श्री अमित शाह स्मारक परिसर के भूतल में पुलिस संग्रहालय भी देखने गए। अधिकारियों ने श्री शाह को पुलिस के विभिन्न क्षेत्रों से जुड़े इतिहास, पराक्रम और उसकी उपलब्धियों की जानकारी दी।
राष्ट्रीय पुलिस स्मारक के दौरे से प्रभावित, गृह मंत्री ने आगंतुक पुस्तिका में टिप्पणी लिखी।
श्री शाह ने पुलिस और सुरक्षाबलों के 34,000 से अधिक शहीदों को श्रद्धांजलि दी। उन्होंने कहा,‘पुलिस के सर्वोच्च बलिदान के कारण हमारा महान देश आज सुरक्षित है। मैं शहीदों और उनके परिवारजनों के प्रति सम्मान व्यक्त करता हूं। इस दौरे ने मुझे देश सेवा करने के लिए अधिक प्रेरणा और ताकत दी है। ’
वित्त मंत्रालय
डीजीजीआई मुख्यालय ने सामान की आपूर्ति किए बिना ही फर्जी चालान जारी करने वाले व्यक्ति को गिरफ्तार किया
जीएसटी खुफिया मुख्यालय के महानिदेशक  ने हरियाणा के सिरसा शहर के स्थायी निवासी अनुपम सिंगला पुत्र श्री कृष्ण कुमार सिंगला को गिरफ्तार किया है। इस व्यक्ति ने किसी भी सामान की आपूर्ति किए बिना ही फर्जी चालान जारी करने के उद्देश्य से 90 फर्जी फर्मे बना रखी थीं। अनुपम सिंगला के दिल्ली निवास और कार्यालयों पर डीजीजीआई द्वारा की गई खोजबीन के दौरान विभिन्न व्यक्तियों से संबंधित 110 डेबिट/क्रेडिट कार्ड, 173 विभिन्न बैंक खातों से संबंधित खाली हस्ताक्षर की हुई चैक बुक / खाली चैक बुक, विभिन्न ट्रांसपोटरों से संबंधित खाली बिल्टी बुक, विभिन्न व्यक्तियों के पहचान सबूत, अनेक मोबाइल सिम कार्ड और अन्य भ्रामक दस्तावेज प्राप्त हुए हैं। अनुपम सिंगला द्वारा खोली गई फर्मों ने परिपत्रित कारोबार मूल्य तथा 660 करोड़ रुपये के जीएसटी घटक के साथ कुल 7,672 करोड़ रुपये मूल्य के चालान जारी किए हैं। अनुपम सिंगला ने सीजीएसटी अधिनियम, 2017 की धारा -132  और 132   के प्रावधानों के तहत अपराध किए हैं जो सीजीएसटी अधिनियम, 2017 की धारा 132  के तहत संज्ञेय और गैर-जमानती हैं। पटिलाया हाउस, नई दिल्ली के चीफ मेट्रोपोलिटन मजिस्ट्रेट ने अनुपम सिंगला को 14 दिन की न्यायिक हिरासत में भेज दिया है।
स्वास्थ्य एवं परिवार कल्याण मंत्रालय
किफायती मानसिक स्वास्थ्य सेवाओं के बारे में अपडेट
738 जिलों में जिला मानसिक स्वास्थ्य कार्यक्रम
मेंटल हेल्थ स्पेशियालिटीज में स्नातकोत्तर विभागों में छात्रों की संख्या बढ़ाने के लिए 25 उत्कृष्टता केन्द्र स्वीकृत किए गए
देश में किफायती और सुलभ मानसिक स्वास्थ्य देखभाल सुविधाएं प्रदान करने के लिए सरकार राष्ट्रीय मानसिक स्वास्थ्य कार्यक्रम  कार्यान्वित कर रही है। एनएमएचपी के घटक जिला मानसिक स्वास्थ्य कार्यक्रम  को 738 जिलों में कार्यान्वयन के लिए मंजूरी दी गई है जिसके लिए राष्ट्रीय स्वास्थ्य मिशन के माध्यम से राज्यों/केन्द्र-शासित प्रदेशों को सहायता प्रदान की जाती है। डीएमएचपी के अंतर्गत सामुदायिक स्वास्थ्य केन्द्र  और प्राथमिक स्वास्थ्य केन्द्र  स्तरों पर उपलब्ध कराई गई सुविधाओं में बाह्य रोगी सेवाएं, आकलन, परामर्श/मनो-सामाजिक कार्यकलाप, गंभीर मानसिक विकारों वाले व्यक्तियों की निरंतर देखभाल और सहायता, औषधियां, आउटरीच सेवाएं, एम्बुलेंस सेवाएं आदि शामिल हैं। उपर्युक्त सेवाओं के अतिरिक्त, जिला स्तर पर 10 बिस्तरों वाले अंतः रोगी स्वास्थ्य केंद्र का प्रावधान भी है। एनएमएचपी के तृतीयक देखभाल घटक के अंतर्गत मेंटल हेल्थ स्पेशियालिटीज में स्नातकोत्तर विभागों में छात्रों की संख्या बढ़ाने के साथ-साथ तृतीयक स्तर की उपचार सुविधाएं प्रदान करने के लिए 25 उत्कृष्टता केन्द्र स्वीकृत किए गए हैं। इसके अलावा, सरकार ने मेंटल हेल्थ स्पेशियालिटीज में 47 स्नातकोत्तर विभागों को सुदृढ़ करने के लिए 19 सरकारी मेडिकल कॉलेजों/संस्थाओं को भी सहायता प्रदान की है। 22 एम्स के लिए मानसिक स्वास्थ्य सेवाओं का भी प्रावधान किया गया है। ये सेवाएं पीएमजेएवाई के तहत भी उपलब्ध हैं।
सरकार वर्ष 2018 से डिजिटल अकादमियों के माध्यम से सामान्य स्वास्थ्य देखभाल चिकित्सा और पैरा मेडिकल पेशेवरों की विभिन्न श्रेणियों को ऑनलाइन प्रशिक्षण पाठ्यक्रम प्रदान करके देश के अल्पसेवित क्षेत्रों में मानसिक स्वास्थ्य सेवाएं प्रदान करने के लिए जनशक्ति की उपलब्धता में वृद्धि कर रही है, जो तीन केंद्रीय मानसिक स्वास्थ्य संस्थानों अर्थात् राष्ट्रीय मानसिक स्वास्थ्य और तंत्रिका विज्ञान संस्थान, बेंगलुरु; लोकप्रिय गोपीनाथ बोरदोलोई रीजनल इंस्टीट्यूट ऑफ मेंटल हेल्थ, तेजपुर, असम और सेंट्रल इंस्टीट्यूट ऑफ साइकियाट्री, रांची में स्थापित है।
उपर्युक्त के अलावा, आयुष्मान भारत-एचडब्ल्यूसी योजना के अंतर्गत व्यापक प्राथमिक स्वास्थ्य देखभाल के अंतर्गत सेवाओं के पैकेज में मानसिक स्वास्थ्य सेवाओं को जोड़ा गया है। आयुष्मान भारत के दायरे में स्वास्थ्य और आरोग्य केंद्रों  में मानसिक, न्यूरोलॉजिकल और मादक द्रव्यों के उपयोग संबंधी विकारों  पर प्रचालन संबंधी दिशा-निर्देश जारी किए गए हैं।
उपर्युक्त के अलावा, सरकार ने देश में गुणवत्तापूर्ण मानसिक स्वास्थ्य परामर्श और देखभाल सेवाओं की पहुंच में सुधार करने के लिए 10 अक्टूबर, 2022 को ‘राष्ट्रीय टेली मानसिक स्वास्थ्य कार्यक्रम’ शुरू किया गया। दिनांक 18 जुलाई 2023 तक, 31 राज्यों/केन्द्र-शासित प्रदेशों ने 42 टेली मानस सेल स्थापित किए हैं और टेली मेंटल हेल्थ सेवाएं शुरू की हैं। हेल्पलाइन नंबर पर 1,94,000 से अधिक कॉल्स का जवाब दिया गया है।
केंद्रीय स्वास्थ्य एवं परिवार कल्याण राज्य मंत्री डॉ. भारती प्रवीण पवार ने आज लोकसभा में एक लिखित उत्तर में यह जानकारी दी।
प्रधानमंत्री कार्यालय
प्रधानमंत्री एवं अन्य नेतागण संसद में दोपहर के भोजन में शामिल हुए जहां मिलेट्स से तैयार व्यंजन परोसे गए
अब जबकि भारत 2023 को अंतरराष्ट्रीय पोषक-अनाज वर्ष के रूप में मनाने की तैयारी कर रहा है, प्रधानमंत्री श्री नरेन्द्र मोदी अन्य नेताओं के साथ संसद में दोपहर के भोजन में शामिल हुए जहां मिलेट्स से तैयार व्यंजन परोसे गए।
अपने एक ट्वीट में, प्रधानमंत्री ने कहा;
“अब जबकि हम 2023 को अंतरराष्ट्रीय पोषक-अनाज वर्ष के रूप में मनाने की तैयारी कर रहे हैं, मैं संसद में एक शानदार दोपहर के भोजन में शामिल हुआ जहां मिलेट्स से तैयार व्यंजन परोसे गए। इसमें दलगत भावना से हटकर हुई भागीदारी को देखकर अच्छा लगा।”
मत्स्यपालन, पशुपालन और डेयरी मंत्रालय
पशुपालन और डेयरी विभाग 26 नवंबर, 2021 को "राष्ट्रीय दुग्ध दिवस" मनाएगा
'प्रतिष्ठित सप्ताह'- विभाग द्वारा ‘आजादी का अमृत महोत्सव’ का सप्ताह भर चलने वाला आयोजन राष्ट्रीय दुग्ध दिवस समारोह के साथ समाप्त होगा
केंद्रीय मत्स्य पालन, पशुपालन और डेयरी मंत्री श्री पुरुषोत्तम रूपाला इस अवसर पर राष्ट्रीय गोपाल रत्न पुरस्कार प्रदान करेंगे
गुजरात और कर्नाटक में आईवीएफ प्रयोगशालाएं भी शुरू की जाएंगी
पशुपालन और डेयरी विभाग डॉ. वर्गीज कुरियन  की जन्म शताब्दी के उपलक्ष्य में 26 नवंबर, 2021 को सुबह 10:00 बजे से दोपहर 2.00 बजे तक टी.के. पटेल सभागार, राष्ट्रीय डेयरी विकास बोर्ड  परिसर, एनडीडीबी आनंद, गुजरात में "राष्ट्रीय दुग्ध दिवस" का आयोजन करेगा। विभाग इस कार्यक्रम को राष्ट्रीय डेयरी विकास बोर्ड और डॉ. कुरियन द्वारा स्थापित अन्य संस्थानों के साथ मिलकर आयोजित करेगा।
'प्रतिष्ठित सप्ताह'- विभाग द्वारा ‘आजादी का अमृत महोत्सव’ का सप्ताह भर चलने वाला आयोजन राष्ट्रीय दुग्ध दिवस समारोह के साथ समाप्त होगा।
समारोह के दौरान, केंद्रीय पशुपालन एवं डेयरी मंत्री श्री पुरुषोत्तम रूपाला देशी नस्लों की गाय/भैंसों को पालने वाले देश के सर्वश्रेष्ठ डेयरी किसान, सर्वश्रेष्ठ कृत्रिम गर्भाधान तकनीशियन और सर्वश्रेष्ठ डेयरी सहकारी समिति /दुग्ध उत्पादक कंपनी/डेयरी किसान उत्पादक संगठनों के विजेताओं को राष्ट्रीय गोपाल रत्न पुरस्कार प्रदान करेंगे।
प्रतिष्ठित राष्ट्रीय गोपाल रत्न पुरस्कार विजेताओं को सम्मानित करने के अलावा, श्री पुरुषोत्तम रूपाला धामरोद, गुजरात और हेसरगट्टा, कर्नाटक में आईवीएफ प्रयोगशाला और स्टार्ट-अप ग्रैंड चैलेंज 2.0 का भी उद्घाटन करेंगे। राज्य मंत्री डॉ. मुरुगन और संजीव बालयान भी इस अवसर पर उपस्थित रहेंगे।
प्रधानमंत्री कार्यालय
प्रधानमंत्री ने जर्मनी के म्यूनिख में भारतीय समुदाय के साथ संवाद किया
प्रधानमंत्री श्री नरेन्द्र मोदी ने म्यूनिख स्थित ऑडी डोम में जर्मनी में रह रहे भारतीय समुदाय को संबोधित किया और उनके साथ बातचीत की। जर्मनी के अत्यंत सक्रिय एवं उत्साहित भारतीय समुदाय के हजारों सदस्यों ने इस कार्यक्रम में भाग लिया।
प्रधानमंत्री श्री मोदी ने भारत की विकास गाथा पर प्रकाश डाला एवं देश के विकास एजेंडे को सफलतापूर्वक और आगे बढ़ाने के लिए सरकार द्वारा की गई विभिन्न पहलों का उल्लेख किया। प्रधानमंत्री श्री मोदी ने भारत की सफलता की गाथा को बढ़ावा देने और भारत की सफलता के ब्रांड एम्बेसडर के रूप में कार्य करने में प्रवासी भारतीयों के बहुमूल्य योगदान की भी सराहना की।
स्वास्थ्य एवं परिवार कल्याण मंत्रालय
भारत ने 1.14 लाख दैनिक नए मामले दर्ज कराये जो पिछले दो महीनों में सबसे कम हैं
लगातार 10 दिनों से दैनिक नए मामले 2 लाख से कम
भारत के सक्रिय मामले 15 लाख से नीचे आए, आज यह 14,77,799 है
लगातार 24 दिनों से दैनिक नए मामलों की तुलना में दैनिक रिकवरी अधिक रही
राष्ट्रीय रिकवरी दर में निरंतर वृद्धि बरकरार, यह 93.67 प्रतिशत तक पहुंची
दैनिक पोजिटिविटी दर और गिर कर 5.62 प्रतिशत तक आई, लगातार 13 दिनों से 10 प्रतिशत से कम की पोजिटिविटी दर का रुझान जारी
भारत ने 23 करोड़ टीकाकरण कवरेज की उपलब्धि हासिल की
भारत ने पिछले 24 घंटों में 1,14,460 लाख दैनिक नए मामले दर्ज कराये हैं। पिछले दो महीनों में सबसे कम है। देश में अब लगातार 10 दिनों से दैनिक नए मामले 2 लाख से कम दर्ज किए गए हैं। यह ‘समग्र सरकार‘ दृष्टिकोण का अनुसरण करते हुए केंद्र तथा राज्यों/केंद्र शासित प्रदेशों के सहयोगात्मक प्रयासों का परिणाम है।
भारत सक्रिय मामलों में लगातार गिरावट दर्ज करा रहा है। भारत के सक्रिय मामले अब 15 लाख से कम हो गए हैं। आज यह 14,77,799 है। सक्रिय मामले लगातार 6 दिनों से 20 लाख से कम हैं।
पिछले 24 घंटों में 77,449 की शुद्ध गिरावट देखी गई है और सक्रिय मामले अब देश के कुल पोजिटिव मामलों के केवल 5.13 प्रतिशत हैं।
कोविड संक्रमण से अधिक से अधिक लोगों के रिकवर होने के साथ ही, पिछले लगातार 24 दिनों से दैनिक नए मामलों की तुलना में दैनिक रिकवरी अधिक रही। पिछले 24 घंटों में 1,89,232 रिकवरी दर्ज की गई।
दैनिक नए मामलों की तुलना में पिछले 24 घंटों के दौरान 74,772 अधिक रिकवरी दर्ज की गई।
महामारी के आरंभ होने के बाद से संक्रमित होने वाले लोगों में से 2,69,84,781 लोग पहले ही कोविड-19 से रिकवर हो चुके हैं। यह कुल मिला कर 93.67 प्रतिशत की समग्र रिकवरी दर दर्शाता है जो बढोतरी का रुझान प्रदर्शित कर रहा है।
पिछले 24 घंटो के दौरान, देश में कुल 20,36,311 जांचें हुईं और कुल मिलाकर, भारत में अभी तक 36.4 करोड़  जांचें हो चुकी हैं।
जहां एक ओर देश भर में जांचों में बढोतरी हुई है, साप्ताहिक पोजिटिव मामलों में निरंतर गिरावट देखी जा रही है। साप्ताहिक पोजिटिव दर वर्तमान में 6.54 प्रतिशत है जबकि दैनिक पोजिटिव दर आज 5.62 प्रतिशत पर है। लगातार 13 दिनों से 10 प्रतिशत से कम की पोजिटिविटी दर जारी है।
एक अन्य उल्लेखनीय उपलब्धि में, देश में लगाये गए कोविड-19 टीकों की कुल संख्या आज 23 करोड़ से अधिक हो गई है। राष्ट्रव्यापी टीकाकरण अभियान के तहत 23.13 करोड़ टीके लगाये जा चुके हैं। पिछले 24 घंटों में 33,53,539 टीके लगाये गए।
आज सात बजे सुबह तक की अनंतिम रिपोर्ट के अनुसार, 32,42,503 सत्रों के जरिये कुल 23,13,22,417 टीके लगाये जा चुके हैं।
इनमें शामिल हैं:
टेबल
|
|
एचसीडब्ल्यू
|
|
पहली खुराक
|
|
99,63,790
|
|
दूसरी खुराक
|
|
68,55,261
|
|
एफएल्डब्ल्यू
|
|
पहली खुराक
|
|
1,61,65,342
|
|
दूसरी खुराक
|
|
86,62,859
|
|
18-45 आयु समूह
|
|
पहली खुराक
|
|
2,77,39,545
|
|
|
|
दूसरी खुराक
|
|
1,61,253
|
|
45 से 60 वर्ष के बीच का आयु समूह
|
|
पहली खुराक
|
|
7,07,15,580
|
|
दूसरी खुराक
|
|
1,12,99,332
|
|
60 वर्ष से अधिक
|
|
पहली खुराक
|
|
6,05,54,245
|
|
दूसरी खुराक
|
|
1,92,05,210
|
|
कुल
|
|
|
|
23,13,22,417
पेट्रोलियम एवं प्राकृतिक गैस मंत्रालय
पेट्रोलियम मंत्री हरदीप सिंह पुरी भारतीय उद्योग परिसंघ के जैव ऊर्जा शिखर सम्मेलन कार्यक्रम को संबोधित करेंगे
"ऊर्जा पारेषण- एक सतत भविष्य के लिए समाधान" विषय पर कल शिखर सम्मेलन आयोजित किया जाएगा
शिखर सम्मेलन नव अन्वेषकों को एक अवसर प्रदान करने और भविष्य के लिए स्वच्छ एवं हरित ऊर्जा समाधानों का एक विकल्प प्रदान करने के लिए हो रहा है
समग्र स्थिरता एजेंडा में जैव ईंधन की प्रासंगिकता पर भी विचार किया जाएगा
पेट्रोलियम एवं प्राकृतिक गैस तथा आवास और शहरी कार्य मंत्री श्री हरदीप सिंह पुरी कल यानी 12 जनवरी, 2023 को नई दिल्ली में आयोजित होने वाले भारतीय उद्योग परिसंघ के प्रमुख कार्यक्रम "जैव ऊर्जा शिखर सम्मेलन 2023" के 11वें संस्करण को संबोधित करेंगे। "ऊर्जा पारेषण- एक सतत भविष्य के लिए समाधान" विषय पर आयोजित किया जा रहा यह शिखर सम्मेलन नव अन्वेषकों को एक अवसर प्रदान करेगा और भविष्य के स्वच्छ एवं हरित ऊर्जा समाधानों के लिए एक विकल्प प्रदान करेगा। शिखर सम्मेलन में समग्र स्थिरता एजेंडा में जैव ईंधन की प्रासंगिकता पर भी विचार-विमर्श किया जाएगा।
भारत द्वारा जी-20 की अध्यक्षता संभालने के बाद आयोजित यह शिखर सम्मेलन देश भर में और अधिक गतिविधियां शुरू करने तथा इस वर्ष के अंत में जी-20 शिखर सम्मेलन के लिए एक मार्ग प्रशस्त करने का शानदार अवसर है। शिखर सम्मेलन के दौरान जलवायु परिवर्तन और सतत विकास सहित दुनिया के सामने आने वाली चुनौतियों के समाधान पर चर्चा की जाएगी। हालांकि जैव ऊर्जा क्षेत्र एक टिकाऊ कल के लिए समाधान तैयार करने के महत्वपूर्ण तरीकों में से एक है, और इसे वैश्विक व्यापार नीतियों में एकीकृत करने की आवश्यकता है।
भारतीय उद्योग परिसंघ की बायो एनर्जी समिट 2023 को छह सत्रों में 30 से अधिक वक्ताओं द्वारा संबोधित किया जाएगा, जो मंत्रिस्तरीय सत्रों के अलावा कंप्रेस्ड बायोगैस, एथेनॉल, वित्तपोषण और अपशिष्ट से जैव ईंधन निर्माण पर केंद्रित होंगे। मुख्य कार्यकारी अधिकारियों, नीति निर्माताओं, शिक्षाविदों एवं शोधकर्ताओं, नवप्रवर्तकों, राजनयिकों और निवेशकों सहित 500 से अधिक प्रतिनिधियों के इस सम्मेलन में शामिल होने की उम्मीद है।
सड़क परिवहन एवं राजमार्ग मंत्रालय
बीएस VI वाहनों में रेट्रोफिटमेंट के संबंध में अधिसूचना
सड़क परिवहन और राजमार्ग मंत्रालय ने जी.एस.आर. 625 दिनांक 11 अगस्त, 2022 के माध्यम से बीएस -VI गैसोलीन वाहनों में सीएनजी और एलपीजी किट के रेट्रोफिटमेंट के बारे में और बीएस-VI वाहनों के मामले में, जो 3.5 टन से कम हैं, डीजल इंजनों को सीएनजी/एलपीजी इंजन के साथ बदलने के बारे में अधिसूचना जारी की है।
वर्त्तमान में, बीएस IV उत्सर्जन मानदंडों का पालन करने वाले मोटर वाहनों में सीएनजी और एलपीजी किट के रेट्रोफिटमेंट की अनुमति है।
राजपत्र अधिसूचना देखने के लिए यहां क्लिक करें
रक्षा मंत्रालय
भारतीय सेना में स्वदेशी सेतु प्रणाली का अधिष्ठापन
आत्मनिर्भर भारत की दिशा में किए जा रहे प्रयासों की कड़ी में तथा निजी उद्योगों और रक्षा अनुसंधान एवं विकास संगठन के साथ करीबी सहयोग से भारतीय सेना ने 10 मीटर लंबाई के कम समय में तैयार तीन सेतु शामिल किए। इनको लार्सन एंड टूब्रो लिमिटेड के तालेगांव केंद्र में दिनांक 29 दिसंबर 2020 को औपचारिक रूप से सौंपा गया।
यह उपकरण सैन्य कार्रवाइयों के दौरान हमारी सेना को तेज़ी से आवागमन संबंधी सुविधा प्रदान करने की आवश्यकता को पूरा करेंगे।
यह उपलब्धि देश में ही डिज़ाइन, विकसित और तयशुदा समय में सौंपा गये इस सेतु की आपूर्ति विदेश में निर्मित उपकरणों पर हमारे सैन्य बलों की निर्भरता को कम करने की दिशा में एक कदम है। सभी हिस्सेदारों ने चुनौतियों का मुकाबला करने हेतु एवं सरकार के मेक इन इंडिया कार्यक्रम की पहल के सपने- जिसका उद्देश्य भारतीय सेना की रक्षा आवश्यकताओं के क्षेत्र में आत्मनिर्भर होना है- को साकार करने की दिशा में समन्वित प्रयास किए हैं।
एमजीएएम/एबी/डीसी
(Visitor Counter : 102
पर्यटन मंत्रालय
पर्यटन मंत्रालय ने भारत के उत्तर-पूर्वी क्षेत्र के लिए 1300 करोड़ रुपये से अधिक की 16 परियोजनाओं को मंजूरी दी है: श्री जी. किशन रेड्डी
पर्यटन स्थलों की पहचान और उनका विकास प्राथमिक रूप से संबंधित राज्य सरकार / केन्द्र –शासित प्रदेश प्रशासन की जिम्मेदारी है। हालांकि, पर्यटन मंत्रालय अपनी ‘स्वदेश दर्शन’ योजना के तहत देश में पर्यटन से जुड़े बुनियादी ढांचे के विकास के लिए राज्य सरकार/ केन्द्रशासित प्रदेश प्रशासन/केन्द्रीय एजेंसियों आदि को धन प्रदान करता है। पर्यटन मंत्रालय ने इस योजना के तहत भारत के उत्तर-पूर्वी क्षेत्र के लिए कुल 1337.63 करोड़ रुपये की 16 परियोजनाओं को मंजूरी दी है। पर्यटन मंत्रालय ने अपनी ‘स्वदेश दर्शन’ योजना के तहत असम में दो परियोजनाओं को मंजूरी दी है।
पर्यटन मंत्री श्री जी. किशन रेड्डी ने यह जानकारी आज लोकसभा में एक प्रश्न के लिखित उत्तर में दी।
जल शक्ति मंत्रालय
गांधी जयंती पर राष्ट्रीय स्वच्छ गंगा मिशन द्वारा यमुना घाट पर स्वच्छता अभियान का आयोजन
स्वच्छता ही सेवा अभियान और गांधी जयंती समारोह के भाग के रूप में, राष्ट्रीय स्वच्छ गंगा मिशन  द्वारा 2 अक्टूबर को कालिंदी कुंज  के यमुना घाट पर एक स्वच्छता अभियान का आयोजन किया गया था। एनएमसीजी हितधारकों और भागीदारों गंगा विचार मंच, ट्री क्रेज फाउंडेशन, गंगा समग्र, यमुना मिशन के स्वयंसेवकों, स्थानीय नगर निकायों ने इस कार्यक्रम में भाग लिया। एनएमसीजी टीम का नेतृत्व श्री राजीव रंजन मिश्रा, महानिदेशक, एनएमसीजी ने किया, जिन्होंने सभी प्रतिभागियों का स्वागत किया। नदी के कायाकल्प के लिए प्रतिबद्धता को दोहराने के लिए गंगा शपथ दिलायी गयी। श्री अशोक कुमार सिंह, ईडी  ने भी भाग लिया।
श्रम दान टीमों को दो भागों में विभाजित किया गया था - घाट के एक तरफ के हिस्से में गंगा विचार मंच, पश्चिमी उत्तर प्रदेश इकाई के स्वयंसेवकों जिसमें भरत पाठक, राष्ट्रीय संयोजक एवं श्री. सीपी चौहान भी शामिल थे के द्वारा सफाई अभियान चलाया गया। गंगा विचार मंच एक स्वयंसेवी मंच है जो एनएमसीजी के विभिन्न हितधारकों के बीच परस्परिक संवाद और गतिविधियों का समन्वय करता है। गंगा समग्र की सुश्री नंदिता पाठक ने भी अपनी टीम के साथ भाग लिया।
घाट के दूसरी ओर एनएमसीजी के अधिकारियों, यमुना मिशन, ट्री क्रेज फाउंडेशन व अन्य ने सफाई अभियान चलाया। ट्री क्रेज फाउंडेशन एक गैर-लाभकारी संगठन है जो पेड़ों, नदियों, पारिस्थितिक तंत्र और पर्यावरण के लिए प्रतिबद्ध है। सुश्री भावना बडोला की अध्यक्षता में ट्री क्रेज फाउंडेशन राष्ट्रीय राजधानी क्षेत्र में यमुना के घाटों पर नियमित रूप से सफाई गतिविधियों का आयोजन करता है। नमामि गंगे कार्यक्रम में बच्चों और युवाओं को शामिल करने के उद्देश्य से एक खास ऑनलाइन प्रश्नोत्तरी गंगा क्वेस्ट आयोजित करने के लिए ट्री क्रेज फाउंडेशन एनएमसीजी के साथ कार्य भी कर रहा है।
श्री राजीव रंजन मिश्रा, महानिदेशक, एनएमसीजी, जिन्होंने सबसे आगे रहकर अभियान का नेतृत्व किया, ने न केवल गंगा नदी बल्कि उसकी सहायक नदियों को फिर से जीवंत करने के महत्व पर जोर दिया ताकि गंगा नदी की स्वच्छता को वापस लाया जा सके। गंगा की सहायक नदियों जैसे यमुना, हिंडन, राम गंगा, कोसी आदि की सफाई नमामि गंगे कार्यक्रम का हिस्सा है और गंगा की सहायक नदियों की सफाई के लिए कई परियोजनाओं को मंजूरी दी गयी है।
उन्होंने कहा कि गांधी जयंती के अलावा, राष्ट्र आजादी का अमृत महोत्सव भी मना रहा है और गंगा विचार मंच के स्वयंसेवकों द्वारा गंगा बेसिन के प्रमुख क्षेत्र में स्थित राज्यों के विभिन्न हिस्सों में इसी तरह की गतिविधियों का आयोजन किया जा रहा है।
पर्यटन मंत्रालय
पर्यटन मंत्रालय 26 से 31 जनवरी, 2023 तक लाल किले के लॉन में छह-दिवसीय मेगा इवेंट "भारत पर्व" आयोजित करेगा
कार्यक्रम स्थल पर गणतंत्र दिवस परेड की कुछ बेहतरीन झांकियां प्रदर्शित की जाएंगी
मुख्य विशेषताएं:
• क्षेत्रीय सांस्कृतिक केंद्रों के साथ-साथ राज्यों/ केंद्रशासित प्रदेशों की सांस्कृतिक मंडलियों द्वारा सांस्कृतिक प्रदर्शन, एक अखिल भारतीय फूड कोर्ट और 65 हस्तकला स्टालों के साथ अखिल भारतीय शिल्प बाजार इस कार्यक्रम का हिस्सा होगा।
भारत सरकार द्वारा गणतंत्र दिवस समारोह के हिस्से के रूप में 26 से 31 जनवरी, 2023 तक दिल्ली के लाल किले के लॉन और ज्ञान पथ पर छह-दिवसीय मेगा इवेंट "भारत पर्व" का आयोजन किया जा रहा है।
इस आयोजन के लिए पर्यटन मंत्रालय को नोडल मंत्रालय के रूप में नामित किया गया है, जिसके मुख्य आकर्षण में आयोजन स्थल पर सर्वश्रेष्ठ गणतंत्र दिवस परेड झांकी का प्रदर्शन, क्षेत्रीय सांस्कृतिक केंद्रों के साथ-साथ राज्यों/ केंद्रशासित प्रदेशों की सांस्कृतिक मंडलियां, पैन इंडिया फूड कोर्ट और पैन - इंडिया क्राफ्ट बाज़ार जिसमें 65 हस्तकला स्टॉल शामिल हैं। इस कार्यक्रम का उद्घाटन 26 जनवरी, 2023 को शाम 5:30 बजे होगा और 26 जनवरी, 2023 को शाम 5:30 बजे से रात्रि 10:00 बजे तक तथा 27 से 31 जनवरी, 2023 तक दोपहर 12:00 बजे से रात 10:00 बजे तक आम जनता के लिए खुला रहेगा। इस आयोजन से सभी दिनों में बड़ी संख्या में आगंतुकों के आकर्षित होने की उम्मीद है।
इससे पहले 2016, 2017, 2018, 2019 और 2020  में लाल किले के सामने लॉन और ज्ञान पथ पर भारत पर्व आयोजित किया गया था। लाल किले के सामने लॉन और ज्ञान पथ पर 2 साल के अंतराल के बाद फिजिकल इवेंट का आयोजन किया जा रहा है। इस कार्यक्रम में फूड फेस्टिवल, हस्तशिल्प मेला, लोक और आदिवासी नृत्य प्रदर्शन, सांस्कृतिक मंडलियों द्वारा प्रदर्शन, गणतंत्र दिवस झांकी का प्रदर्शन, लाल किले की प्रकाश सज्जा आदि शामिल होंगे। आयोजन के दौरान देखो अपना देश, एक भारत श्रेष्ठ भारत, जी20 और मिशन लाइफ के लिए ब्रांडिंग एवं प्रचार भी शामिल होंगे।
छह-दिवसीय आयोजन में निम्नलिखित प्रमुख घटक होंगे:
क्षेत्रीय भोजन प्रदर्शन और बिक्री
• फूड कोर्ट
• राज्य सरकार द्वारा स्टॉल।
• आईएचएम द्वारा स्टॉल
• खाद्य विक्रेताओं द्वारा स्टाल
• खाद्य प्रदर्शन 
हस्तकला और हथकरघा
• विकास आयुक्त, हैंडलूम द्वारा स्टॉल
• राज्य सरकारों द्वारा स्टॉल
• खादी ग्राम उद्योग, ट्राइफेड द्वारा स्टॉल
संस्कृति और विरासत
क्षेत्रीय सांस्कृतिक केंद्र  द्वारा नृत्य प्रदर्शन
• राज्यों/ केंद्रशासित प्रदेशों द्वारा प्रदर्शन
• विशेष प्रदर्शन
• झांकी का प्रदर्शन
केंद्र सरकार के मंत्रालयों और संगठनों की उपलब्धियां और प्रमुख कार्यक्रम
गतिविधि क्षेत्र
• नुक्कड़ नाटक
• प्रश्नोत्तरी
• चित्रकला प्रतियोगिताएं
• पर्यटन युवा क्लब, स्कूल/कॉलेज की भागीदारी
• अनुभवात्मक क्षेत्र
विज्ञान एवं प्रौद्योगिकी मंत्रालय
स्पिरुलिना से प्राप्त स्मार्ट इंजेक्टेबल हाइड्रोजेल आंतरिक चोट और मधुमेह रोगियों के स्वास्थ्य सुधार में तेजी ला सकता हैः आईएनएसटी वैज्ञानिक
मिश्रित हाइड्रोजेल घाव भरने में सभी आयु वर्ग के लोगों में काफी लाभदायक होगीः आईएनएसटी वैज्ञानिक
स्पिरुलिना से प्राप्त इंजेक्टेबल हाइड्रोजेल से आंतरिक चोट और मधुमेह रोगियों की स्थिति में तेजी से सुधार में मदद मिल सकती है।
डायबिटिक के कारण होने वाले घाव की बार-बार ड्रेसिंग करने से उपचार प्रक्रिया पर बुरा प्रभाव पड़ता है जबकि इलाज की अड़चनों के कारण आंतरिक चोट को ठीक करने के बारे में मूल्यांकन करना कठिन है।
इस समस्या के समाधान के लिए विज्ञान और प्रौद्योगिकी विभाग के स्वायत्त संस्थान इंस्टीट्यूट ऑफ नैनो साइंस एंड टेक्नोलॉजी  मोहाली ने हाल में कप्पा कैरेजिनन से प्राप्त इंजेक्टेबल हाइड्रोजेल विकसित की है। यह हाइड्रोजेल एक प्रकार का घुलनशील कार्बोहाइड्रेट है जो खाने योग्य लाल समुद्री शैवाल में पाया जाता है। स्पिरुलिना में तैलीय सी-फाइकोसाइनिन नामक प्रोटीन पाया जाता है।
शोधकर्ताओं द्वारा के-कैरेजिनन के जेल गुणों का उपयोग सी-फाइकोसाइनिन के साथ शरीर में डालने योग्य तथा पुनरुत्पादक घाव ड्रेसिंग मैट्रिक्स के रूप में किया गया ताकि चोट में त्वरित सुधार हो और रियल टाइम में इसकी प्रगति की निगरानी की जा सके। विकसित मैट्रिक्स काफी जैव अनुकूल है। ‘एक्टा बायोमैटिरिएलिया’ नामक पत्रिका में प्रकाशित इस शोध से साबित हुआ है कि गंभीर घाव की स्थिति में इस मिश्रण की रक्त प्रवाह अवरोधक क्षमता अधिक होती है।
हाइड्रोजेल मैट्रिक्स डॉ. सुरजीत कर्मकार और उनके समूह द्वारा विकसित की गई है। इस समूह को विवो नियर इन्फ्रारेड  में अनुमति दी गई। इस तरह घाव में सुधार की निगरानी घाव पर भरे गए हाडड्रोजेल के समय-समय पर लिए गए 3डी इमेज से की जा सकती है। घाव की गहराई में परिवर्तन घाव में प्रतिशत के हिसाब से सुधार देखने की अनुमति देता है। इस तरह की इमेजिंग आंतरिक चोट और मधुमेह रोगियों के घाव की रियल टाइम निगरानी की अनुमति देती है। ज्वलनशीलता रोधी क्रिया और के-कैरेजिनन-सी-फाइकोसिनिन  की तेज रक्त क्लोटिंग क्षमता इसे तेज रक्त क्लोटिंग, ज्वलनशीलता रोधी मामलों में इसका उपयोग और तेजी से घाव ठीक होने की उचित निगरानी में मददगार साबित होता है।
हाइड्रोजेल के-कैरेजिनन मोमोमर्स  तथा β- ग्लैकोसिडिक संयोजन को सी-फाइकोसिनिन से जोड़कर संकर बनाया गया। इससे सुराखदार सामग्री और हाइड्रोफिलिक सतह तथा मैकेनिकल कठोरता के अंतरसंबंध का पता लगा। यह सुराख विभिन्न कोशाणुओं के फैलाव के लिए पौष्टिक तत्वों के आने-जाने तथा घाव उपचार स्थान पर गैसीय आदान-प्रदान का अवसर देता है।
आईएनएसटी समूह के अनुसार मिश्रित हाइड्रोजेल सभी आयु वर्ग के लोगों के घाव भरने में लाभकारी होगी। इसे इंजेक्ट करने की क्षमता रोगी की पेरेटोनियम को खोले बिना आंतरिक जख्म तक पहुंच सकती है। इसका उपयोग ऊंचे जंगलों में जख्मी होने पर भी किया जा सकता है क्योंकि इसमें घाव भरने के उच्च गुण हैं।
यह टीम अब के-कैरेजिनन-सी फाइकोसिनिन  हाइड्रोजेल के काम करने के तरीके और घाव भरने की प्रक्रिया की खोज तलाश कर रही है।
[Publication link: Acta Biomaterialia, 2020, 109, 121-131, DOI: https://doi.org/10.1016/j.actbio.2020.03.023
अधिक जानकारी के लिए डॉ. सुरजीत कर्मकार से  0172-2210075  पर संपर्क करें।